ai4bharat/Pralekha huggingface dataset:
संरक्षण मंत्रालय
जमिनीवरून जमिनीवर मारा करणाऱ्या ब्रह्मोस या क्षेपणास्त्रासाठी संरक्षण मंत्रालयाने केला ब्रह्मोस एरोस्पेस प्रायव्हेट लिमिटेड अर्थात बीएपीएलशी करार
नवी दिल्ली, 22 सप्टेंबर 2022
संरक्षण उत्पादनात आत्मनिर्भरतेला आणखी चालना देण्यासाठी संरक्षण मंत्रालयाने आज ब्रह्मोस एरोस्पेस प्रायव्हेट लिमिटेड अर्थात बीएपीएलशी करार केला. या करारामुळे एकूण अंदाजे 1700 कोटी रूपये किमतीची अतिरिक्त दुहेरी भूमिका बजावणारी जमिनीवरून जमिनीवर मारा करणारी ब्रह्मोस क्षेपणास्त्रे खरेदी करता येणार आहेत. ‘बाय इंडियन’ श्रेणीतील या क्षेपणास्त्रे ताफ्यात दाखल झाल्यानंतर भारतीय नौदलाची कार्यक्षमता लक्षणीयरीत्या वाढणार आहे.
बीएपीएल ही भारत आणि रशिया यांच्यातील संयुक्त कंपनी असून नव्या आवृत्तीतील जमिनीवरून जमिनीवर मारा करणारी क्षेपणास्त्रांची क्षमता वाढविण्यासाठी तिचे महत्त्वाचे योगदान आहे. जमीन तसेच जहाजांवरचे हल्ले परतवून लावण्यासाठी या क्षेपणास्त्रांचा पल्ला वाढविल्यामुळे ही क्षेपणास्त्रे दुहेरी भूमिका बजावतील
शस्त्रास्त्र प्रणाली आणि दारूगोळा यांच्या देशांतर्गत उत्पादनाला या करारामुळे चालना मिळणार आहे. त्यामुळे देशी उद्योगांचा सक्रिय सहभागही वाढेल.
R.Aghor /P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 197
ऊर्जा मंत्रालय
पॉवरग्रीडने पटकावले जागतिक स्तरावर प्रतिष्ठेचे मानले जाणारे एटीडी बेस्ट अवॉर्ड
नवी दिल्ली, 2 सप्टेंबर 2021
केंद्र सरकारच्या उर्जा मंत्रालया अंतर्गत महारत्न केंद्रीय सार्वजनिक उपक्रमाने प्रतिष्ठीत असोसिएशन फॉर टॅलेंट डेव्हलपमेंट  2021 बेस्ट अवॉर्ड पटकावले आहे. जगभरातल्या 71 संस्थांमध्ये 8 वे स्थान पटकावत हे पारितोषिक पटकावणारा एकमेव सार्वजनिक उपक्रम आणि सर्वोच्च 20 कंपन्यांमधल्या केवळ दोन भारतीय कंपन्यांपैकी एक उपक्रम ठरला आहे.
असोसिएशन फॉर टॅलेंट डेव्हलपमेंट ही संस्थामध्ये प्रतिभा विकसित करण्यासाठी समर्पित जगातली सर्वात मोठी संघटना असून एटीडी बेस्ट अवॉर्ड हे कौशल्य विकसित उद्योगातला सर्वात प्रतिष्ठेचा सन्मान मानला जातो. प्रतिभा विकासाद्वारे आस्थापना यशस्वीतेचे दर्शन घडवणाऱ्या संस्थांची दखल हा जागतिक कार्यक्रम घेतो.
प्रतिभा विकासाला पोषक पद्धती आणि कार्यक्रम यामध्ये परिश्रम पूर्वक प्रयत्नासाठी पॉवरग्रीडला हा आंतरराष्ट्रीय सन्मान प्राप्त झाला आहे. पॉवरग्रीड अकादमी ऑफ लीडरशिपने  हा प्रतिभा विकास उपक्रम पॉवरग्रीड मध्ये राबवला होता.
पीएएल ही व्यवस्थापन आणि तंत्रज्ञान शिक्षण क्षेत्रात देशांतर्गत आणि आंतरराष्ट्रीय क्लायंटना सेवा देणारी पॉवरग्रीडची संस्था आहे. कर्मचाऱ्यांची कामगिरी वृद्धींगत करण्यासाठी, कंपनी संस्कृतीत सुधारणा आणि ती दृढ करणे यासाठी प्रशिक्षण आणि उपक्रम यामध्ये राबवले जातात.
Jaydevi PS/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 174
भारतीय निवडणूक आयोग
भारतीय निवडणूक आयोगाने सार्वजनिक जागी प्रचारसभा आणि रोड शो करण्यावरील बंदी 22 जानेवारी 2022 पर्यंत वाढवली
राजकीय पक्षांना सभागृहातील बैठकांसाठी कमाल 300 व्यक्ती अथवा सभागृह मर्यादेच्या 50% क्षमतेने किंवा राज्य आपत्ती व्यवस्थापन प्राधिकरणाने नेमून दिलेल्या मर्यादेतील उपस्थितीसह राजकीय बैठका घेण्याची सवलत निवडणूक आयोगाने दिली आहे
केंद्रीय निवडणूक आयोगाने आज केंद्रीय आरोग्य आणि कुटुंब कल्याण मंत्रालय तसेच, गोवा, मणिपूर, पंजाब, उत्तराखंड आणि उत्तर प्रदेश या पाच राज्यांचे मुख्य सचिव आणि आरोग्य सचिव तसेच या पाच राज्यांमध्ये होऊ घातलेल्या निवडणुकीसाठीचे मुख्य निवडणूक अधिकारी यांच्याशी आभासी पद्धतीने, स्वतंत्र बैठका घेतल्या.
मुख्य निवडणूक आयुक्त सुशील चंद्रा यांच्यासह निवडणूक आयुक्त राजीव कुमार आणि अनुपचंद्र पांडे तसेच महासचिव आणि संबंधित राज्यांचे निवडणूक उपायुक्त यांनी या पाच राज्यांमधील कोविड महामारीची सद्य परिस्थिती आणि भविष्यकालीन स्थितीचा अंदाज यांचा सर्वंकश आढावा घेतला. या राज्यांमधील नागरिकांच्या लसीकरणाची स्थिती आणि नागरिकांना लसीची पहिली तसेच दुसरी मात्रा आणि आघाडीवरील कर्मचारी तसेच निवडणूक कर्मचारी यांतील सर्व पात्र लाभार्थ्यांना लसीची वर्धक मात्रा देऊन लसीकरण अभियान वेळेत संपविण्यासाठीच्या कृती योजनेचा देखील आढावा घेण्यात आला.
म्हणून, वर्तमान स्थिती, तथ्ये आणि परिस्थिती तसेच या बैठकांतून हाती आलेली माहिती लक्षात घेऊन, निवडणूक आयोगाने खालील निर्देश दिले आहेत :या पाच राज्यांमध्ये 22 जानेवारी 2022 पर्यंत कोणतेही रोड शो, पदयात्रा, सायकल, मोटरसायकल अथवा इतर वाहनांची रॅली आणि मिरवणुका घेता येणार नाहीत. निवडणूक आयोग वेळोवेळी परिस्थितीचा आढावा घेईल आणि त्यानुसार पुढील निर्देश जारी केले जातील.निवडणुकीशी संबंधित असलेल्या राजकीय पक्षांच्या किंवा उमेदवारांच्या  अथवा इतर कोणत्याही गटाच्या प्रत्यक्ष प्रचारसभांवर 22 जानेवारी 2022 पर्यंत बंदी घालण्यात आली आहे.मात्र, निवडणूक आयोगाने सभागृहांतील बैठका घेण्यास राजकीय पक्षांना काही प्रमाणात सूट दिली आहे.सभागृहांमध्ये बैठकीला जास्तीतजास्त 300 व्यक्ती अथवा सभागृहाच्या मर्यादेच्या 50% अथवा राज्य आपत्ती निवारण प्राधिकरणाने नेमून दिलेल्या संख्येइतक्या व्यक्ती उपस्थित राहू शकतील.या राज्यांमध्ये निवडणुकीशी संबंधित कोणत्याही प्रसंगी आणि प्रत्येक व्यवहारांच्या वेळी, सर्व राजकीय पक्षांनी कोविड प्रतिबंधात्मक नियमांचे आणि मार्गदर्शक तत्वांचे तसेच आदर्श आचारसंहितेचे पालन होत आहे हे सुनिश्चित करणे अनिवार्य आहे.8 जानेवारी 2022 रोजी जारी करण्यात आलेल्या 2022 च्या निवडणुकीसाठीच्या सुधारित विस्तृत मार्गदर्शक तत्वांमधील उर्वरित सर्व प्रतिबंधक नियम यापुढेही लागू होतील.
संरक्षण मंत्रालय
संरक्षण मंत्री राजनाथ सिंह यांचा नागपूर दौरा
मुंबई/नागपूर, 22 मे 2022
संरक्षण मंत्री राजनाथसिंग यांनी आज  रोजी नागपूर दौरा केला. नागपुरला एअर मार्शल शशिकर चौधरी, AOC- इन- सी व्यवस्थापन कमांड आणि नागरी आणि लष्करी मान्यवरांनी त्यांचे स्वागत केले.
संरक्षण मंत्री राजनाथसिंग यांनी आज नागपुरात संरक्षण क्षेत्राच्या विविध पुरवठादारांशी चर्चा केली. यावेळी संरक्षण क्षेत्रातील विविध उपक्रमांविषयी माहिती देण्यात आली. यात लष्कर, भारतीय नौदल आणि संरक्षण क्षेत्राशी संबंधित सार्वजनिक कंपन्यांच्या उपक्रमांचा समावेश आहे.
संरक्षण क्षेत्रातील विविध हितसंबंधीयांशी नागपूर इथे चर्चा केली.संरक्षण तंत्रज्ञानात आत्मनिर्भर भारत बनवण्यावर भर द्यावा, असा सल्ला त्यांनी यावेळी दिला. तसेच, जगभरातील तंत्रज्ञानाच्या वेगाशी ताळमेळ ठेवावा असा सल्ला त्यांनी दिला. तसेच, कर्मचाऱ्यांची सुरक्षितता लक्षात घेऊन, योग्य व्यवस्थापन आणि कार्यान्वयन पद्धती कराव्यात अशी सूचनाही त्यांनी केली.PIB Mumbai | R.Aghor/Radhika/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 79
कार्मिक, सार्वजनिक तक्रार आणि निवृत्ती वेतन मंत्रालय
“सार्वजनिक सेवा वितरण सुधारणेत सरकारची भूमिका” या विषयावरील दोन दिवसीय प्रादेशिक परिषदचे नागपुरात आयोजन
केंद्रीय मंत्री श्री नितीन गडकरी आणि डॉ. जितेंद्र सिंह परिषदेच्या समारोपीय सत्राला संबोधित करणार
नागपूर 20 डिसेंबर 2019
केंद्रीय प्रशासकीय सुधारणा आणि लोक गाऱ्हाणी विभाग, महाराष्ट्र शासन व सार्वजनिक सेवा हक्क महाराष्ट्र राज्य आयोग यांच्या संयुक्त विद्यमाने नागपुरातील वर्धा रोड स्थित हॉटेल रॅडीसन ब्लू येथे ‘सार्वजनिक सेवा वितरण सुधारणेत सरकारची भूमिका’ या विषयावरील दोन दिवसीय प्रादेशिक परिषदेचे आयोजन करण्यात आले असून परिषदेचे उद्घाटन राष्ट्रपतींचे सचिव संजय कोठारी यांच्या हस्ते सकाळी 9.45 वाजता होईल. याप्रसंगी केंद्रीय प्रशासकीय सुधारणा आणि लोक गाऱ्हाणी विभागाचे सचिव व्ही. श्रीनिवास , राज्याचे सार्वजनिक सेवा हक्क आयुक्त, स्वाधीन क्षत्रीय, सामान्य प्रशासन विभागाच्या सचिव श्रीमती अन्शू सिंहा ,नागपूरचे विभागीय आयुक्त डॉ. संजीव कुमार उपस्थित राहणार आहेत.
या परिषदे दरम्यान सहा तांत्रिक सत्रांमध्ये चर्चा होईल. यामध्ये सेवा हक्क कायद्याच्या अंमलबजावणीमुळे सार्वजनिक सेवांचे वितरण सुधारण्यास होणारे सहकार्य, सार्वजनिक सेवांचे इलेक्ट्रॉनिक वितरण, सार्वजनिक सेवा हक्क संदर्भात समाजात जागरूकता निर्माण करणे, केंद्रीकृत सार्वजनिक तक्रारी - निवारण व देखरेख प्रणाली , सार्वजनिक सेवा देण्याबाबत नाविन्यपूर्ण उपक्रम तसेच एक भारत-श्रेष्ठ भारत या संकल्पनेला केंद्रस्थानी ठेवून महाराष्ट्र व ओडिशा राज्याच्या जिल्ह्यात सार्वजनिक सेवा वितरण सुधारण्यावर लक्ष केंद्रित करणे या विषयांचा समावेश असणार आहे. वेळेत सेवा मिळाल्याची खात्री करुन सेवा वितरणात आणि नागरिक सशक्तीकरणात लक्षणीय सुधारणा घडवून आणणाच्या दृष्टीने या परिषदेत विविध प्रशासकीय अधिकारी आणि तज्ज्ञांद्वारे मार्गदर्शन करण्यात येणार आहे.
या प्रादेशिक परिषदेत 22 राज्ये आणि केंद्रशासित प्रदेशांचे प्रतिनिधीत्व करणारे सुमारे 300 अधिकारी आणि राज्य प्रशासनाचे अधिकारी उपस्थित राहणार आहेत. परिषदेच्या समारोपा सत्राप्रसंगी 22 डिसेंबर रोजी केंद्रीय रस्ते वाहतूक महामार्ग तसेच केंद्रीय सुक्ष्म लघु व मध्यम उद्योग मंत्री नितीन गडकरी आणि केंद्रीय कार्मिक, सार्वजनिक तक्रारी आणि निवृत्ती वेतन विभागाचे मंत्री जितेंद्र सिंग , डॉ. जितेंद्र सिंह उपस्थित राहणार आहेत.
S.Rai/D.Wankhede/D.Rane
(Visitor Counter : 84
पंतप्रधान कार्यालय
पंतप्रधान 23 सप्टेंबरला वाराणसीला भेट देणार
वाराणसी येथे पंतप्रधान आंतरराष्ट्रीय क्रिकेट स्टेडीयमची कोनशिला बसवणार
या स्टेडियमची रचना भगवान शंकरापासून प्रेरित
उत्तर प्रदेशात 1115 कोटी रुपये खर्चाने बांधण्यात आलेल्या 15 अटल निवासी शाळांचे पंतप्रधान करणार उद्घाटन
काशी संसद सांस्कृतिक महोत्सव 2023 च्या समारोप सोहळ्यात पंतप्रधान होणार सहभागी
पंतप्रधान नरेंद्र मोदी 23 सप्टेंबर 2023 रोजी वाराणसीला भेट देणार आहेत. वाराणसी येथे दुपारी 1.30 च्या सुमाराला पंतप्रधान आंतरराष्ट्रीय क्रिकेट स्टेडियमची कोनशिला बसवतील. दुपारी 3.15 वाजण्याच्या सुमाराला पंतप्रधान रुद्राक्ष आंतरराष्ट्रीय सहकार्य आणि संमेलन केंद्र येथे दाखल होतील आणि काशी संसद सांस्कृतिक महोत्सव 2023च्या सांगता समारंभात सहभागी होतील. उत्तर प्रदेशात विविध ठिकाणी उभारण्यात आलेल्या 16 अटल निवासी शाळांचे ते उद्घाटन करतील. वाराणसी येथील आंतरराष्ट्रीय क्रिकेट स्टेडियम म्हणजे क्रीडा क्षेत्रात जागतिक दर्जाच्या आधुनिक पायाभूत सुविधा उभारण्याच्या पंतप्रधानांच्या दृष्टीकोनाला साकार करण्याच्या दिशेने टाकलेले पुढचे पाऊल आहे. वाराणसीमध्ये गंजरी, राजतलब येथे 30 एकर जागेत सुमारे 450 कोटी रुपये खर्चाने हा आधुनिक आंतरराष्ट्रीय क्रिकेट स्टेडियम उभारला जाणार आहे.
या स्टेडियमच्या रचने संदर्भातली प्रेरणा ही भगवान शिवाकडून घेण्यात आली असून यासाठी विविध प्रकारच्या रचना विकसित केल्या जाणार आहेत, यात चंद्रकोरीच्या आकाराचे छताचे आवरण असेल, त्रिशुळाच्या आकाराचे फ्लड-लाइट , घाटाच्या पायऱ्यांवर आधारित आसन व्यवस्था, स्टेडियमच्या दर्शनी भागावर बिल्वपत्राच्या  आकाराचे धातूचे पत्रे बसवले जातील. या स्टेडियमची प्रेक्षक क्षमता ही 30,000 पर्यंत असेल.
राज्यात दर्जेदार शिक्षणाची उपलब्धता अधिक वाढवण्याच्या उद्देशाने, संपूर्ण उत्तर प्रदेशात सुमारे 1115 कोटी रुपये खर्च करून सोळा अटल आवासीय विद्यालय बांधली गेली आहेत. ही विद्यालये केवळ कामगार, बांधकाम कामगार आणि कोविड-19 महामारीमुळे अनाथ झालेल्या मुलांसाठी सुरू करण्यात आली आहेत. अशा मुलांना दर्जेदार शिक्षण मिळावे आणि या मुलांच्या सर्वांगीण विकासात मदत करणे हे यामागचे उद्दिष्ट आहे. यातली प्रत्येक शाळा ही 10-15 एकर परिसरात उभारण्यात आली असून यामध्ये वर्गखोल्या, क्रीडा मैदान, मनोरंजन क्षेत्र, एक मिनी सभागृह, वसतिगृह संकुल, भोजन व्यवस्था आणि कर्मचार्यांसाठी निवासी सदनिका इत्यादी सुविधांचा यात समावेश असेल. या निवासी शाळांमधून प्रत्येकी 1000 विद्यार्थ्यांना सामावून घेण्याचा मानस आहेत.
काशीचे सांस्कृतिक चैतन्य अधिक प्रभावी करण्याच्या पंतप्रधानांच्या दूरदृष्टीमुळे काशी संसद सांस्कृतिक महोत्सवाची संकल्पना पुढे आली आहे. या महोत्सवात 17 कलाप्रकारामधील 37,000 हून अधिक कलाकारांचा सहभाग होता, ज्यांनी गायन, वाद्य वादन, नुक्कड नाटक, नृत्य इत्यादीमध्ये आपले कौशल्य प्रदर्शित केले. गुणवंत सहभागींना रुद्राक्ष इंटरनॅशनल कोऑपरेशन आणि कन्वेंशन सेंटर च्या कार्यक्रमादरम्यान त्यांचे सांस्कृतिक कौशल्य प्रदर्शित करण्याची संधी मिळेल.
मंत्रिमंडळ
कोविड -19 संपुर्ण यशस्वितेच्या व्यवस्थापनासाठी दोन वर्षासाठी खासदार स्थानिक क्षेत्र विकास निधी स्थगित करण्याला केंद्रीय मंत्रिमंडळाची मान्यता
नवी दिल्ली, 6 एप्रिल 2020
कोविड -19 चा प्रसार रोखण्यासाठी सरकारच्या सुरु असलेल्या प्रयत्नांचा भाग म्हणून, पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रीमंडळाच्या बैठकीत, 2020-21 आणि 2021-22 या दोन वर्षासाठी खासदार स्थानिक क्षेत्र विकास निधी स्थगित करण्याचा निर्णय घेण्यात आला. हा निधी, देशात कोविड-19 चा प्रतिकूल परिणाम आणि कोविड मुळे निर्माण झालेल्या आव्हानांचा मुकाबला करण्यासाठीचे सरकारचे प्रयत्न बळकट करण्यासाठी उपयोगात आणला जाईल.
B.Gokhale/N.Chitale/P.Malandkar
(
उपराष्ट्रपती कार्यालय
उपराष्ट्रपतींच्या तिसऱ्या वर्षाच्या कारकीर्दीचा आढावा घेणाऱ्या विशेष पुस्तकाचे संरक्षण मंत्र्यांच्या हस्ते होणार प्रकाशन
माहिती आणि प्रसारणमंत्री प्रकाश जावडेकर यांच्या हस्ते पुस्तकाच्या ई-आवृत्तीचे होणार प्रकाशन
नवी दिल्ली, 10 ऑगस्ट 2020
उपराष्ट्रपती एम व्यंकय्या नायडू यांच्या तिसऱ्या वर्षाच्या कारकिर्दीचा वेध घेणारे पुस्तक, “कनेक्टिंग, कम्युनिकेटींग चेंजिंग” चे प्रकाशन उद्या म्हणजे 11 ऑगस्ट 2020 रोजी संरक्षण मंत्री राजनाथ सिंह यांच्या हस्ते उपराष्ट्रपतींच्या निवासस्थानी होणार आहे.
उद्या नायडू यांच्या उपराष्ट्रपती पदाच्या कारकिर्दीला तीन वर्षे पूर्ण होतील.
या पुस्तकाच्या ई आवृत्तीचे प्रकाशन केंद्रीय माहिती आणि प्रसारण मंत्री प्रकश जावडेकर यांच्या हस्ते होईल. 250 पेक्षा अधिक पानांचे हे पुस्तक माहिती आणि प्रसारण मंत्रालयाच्या प्रकाशन विभागाने छापले आहे.
उपराष्ट्रपती यांच्या कारकिर्दीतील विविध घटना, कामे त्यांचे देश-विदेशातील दौरे यांची चित्रमय माहिती या पुस्तकात संकलित करण्यात आली आहे. उपराष्ट्रपतींनी शेतकरी, वैज्ञानिक, डॉक्टर्स, युवक, प्रशासक, उद्योग प्रतिनिधी आणि कलाकार अशा विविध क्षेत्रातील लोकांशी साधलेल्या संवादाची माहिती आणि क्षणचित्रे देखील या पुस्तकात बघायला मिळतील.
उपराष्ट्रपतींचे परदेश दौरे, जागतिक नेत्यांशी केलेल्या चर्चा, भाषणे यांचीही माहिती या पुस्तकात आहे.
राज्यसभा सभापती या नात्याने नायडू यांनी कामकाजात शिस्त आणली, कामाची व्याप्ती वाढवली त्याविषयी देखील पुस्तकात माहिती आहे. अखेरच्या प्रकरणात, कोविडच्या संकटकाळात, “मिशन कनेक्ट’ अंतर्गत, त्यांनी समाजातील विविध व्यक्तींशी साधलेल्या संवादाबाबतची माहिती देण्यात आली आहे.
M.Chopade/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 185
पंतप्रधान कार्यालय
युरोपियन पार्लमेंटच्या सदस्यांनी घेतली पंतप्रधानांची भेट
नवी दिल्ली, 28 ऑक्टोबर 2019
युरोपियन पार्लमेंटच्या सदस्यांनी आज नवी दिल्लीत पंतप्रधान नरेंद्र मोदी यांची भेट घेतली. भारताबरोबरचे संबंध महत्वाचे मानून कार्यकाळाच्या सुरुवातीलाच या सदस्यांनी भारताला भेट दिल्याबद्दल पंतप्रधानांनी प्रशंसा केली.
लोकशाही मूल्यांप्रती असलेली कटिबद्धता आणि हित या सामाईक मुद्यांवर भारताचे युरोपियन महासंघाशी संबंध आधारलेले आहेत. उचित आणि संतुलित बीटी आयए अर्थात व्यापक व्यापार आणि गुंतवणूक कराराला सकारचे प्राधान्य आहे. प्रादेशिक आणि जागतिक मुद्यांबाबत युरोपियन महासंघासमवेत संबंध बळकट करण्याची गरज व्यक्त करतानाच दहशतवादाविरोधातल्या लढ्यासाठी घनिष्ठ आंतरराष्ट्रीय सहकार्याचे महत्व पंतप्रधानांनी आधोरेखित केले. आंतरराष्ट्रीय सौर आघाडीच्या जागतिक भागिदार म्हणून होत असलेल्या वाढीचाही त्यांनी उल्लेख केला.
पंतप्रधानांनी या प्रतिनिधीमंडळाचे स्वागत केले आणि जम्मू-काश्मीरसह देशाच्या विविध भागांच्या या प्रतिनिधीमंडळाच्या भेटी फलदायी राहतील, अशी आशा त्यांनी व्यक्त केली. जम्मू-काश्मीरला दिलेल्या भेटीमुळे या प्रतिनिधीमंडळाला जम्मू-काश्मीर आणि लडाख या भागातल्या सांस्कृतिक, धार्मिक वैविध्य समजून घ्यायला मदत होईल, तसेच या भागातल्या विकासाचे आणि सरकार देत असलेल्या प्राधान्यांबाबत स्पष्ट चित्र जाणणे शक्य होईल.
व्यवसाय सुलभतेमध्ये भारताने जागतिक क्रमवारीत मोठी झेप घेत 2014 मधल्या 142 व्या स्थानावरुन नुकतीच 63 व्या स्थानावर घेतलेली झेप त्यांनी ठळकपणे मांडली ही मोठी कामगिरी असल्याचे ते म्हणाले.
सर्व भारतीयांचे जीवनमान अधिक सुकर करण्यावर सरकारचा भर असल्याचे त्यांनी सांगितले. स्वच्छ भारत, आयुष्मान भारत यासारख्या सरकारच्या महत्वाच्या कार्यक्रमांच्या यशस्वितेचा त्यांनी उल्लेख केले. क्षयरोग निर्मुलनासाठीच्या जागतिक नियोजित वेळेच्या पाच वर्ष आधीच म्हणजे 2025 पर्यंत भारतात क्षयरोग निर्मुलन करण्यासाठीच्या कटिबद्धतेचा त्यांनी पुनरुच्चार केला. नवीकरणीय ऊर्जेसाठीचे विस्तारित उद्दिष्ट, एकदाच वापरता येण्याजोग्य प्लॅस्टिकच्या वापराविरोधात लोक चळवळीसह पर्यावरण रक्षण आणि जतन यासाठी सरकारने उचललेल्या पावलांबाबतही त्यांनी माहिती दिली.
D.Wankhede/N.Chitale/D.Rane
(Visitor Counter : 77
युवा व्यवहार आणि क्रीडा मंत्रालय
केंद्रीय युवा व्यवहार आणि क्रीडा मंत्री अनुराग ठाकूर यांच्या हस्ते हिमाचल प्रदेशमधल्या सिरमौरमधल्या माजरा येथे हॉकी अॅस्ट्रोटर्फची पायाभरणी
हिमाचल प्रदेशातल्या लोकांमध्ये क्रीडा क्षेत्रामध्ये उत्कृष्ट कामगिरी करण्यासाठी नैसर्गिक गुणवत्ता आहे आणि या गुणवत्तेचा पुरेपूर उपयोग करून घेण्यासाठी आवश्यक असणा-या सर्व सुविधा उपलब्ध करून देण्यासाठी भारत सरकार कटिबद्ध आहे, असे केंद्रीय युवा व्यवहार आणि क्रीडा आणि माहिती आणि प्रसारण मंत्री अनुराग ठाकूर यांनी हिमाचल प्रदेशमधल्या सिरमौरमधल्या माजरा येथे सांगितले. इथल्या सरकारी उच्च माध्यमिक विद्यालयामध्ये हॉकी अॅस्ट्रोटर्फच्या पायाभरणी कार्यक्रमामध्ये ते आज बोलत होते.
या हॉकी टर्फसाठी सहा कोटी रूपये खर्च करण्यात येणार असून त्यामध्ये खेळाडू मुलींसाठी वसतिगृह, इतर आवश्यक कक्ष, प्रसाधन गृहे, प्रशिक्षणाची सुविधा उपलब्ध करून देण्यात येणार आहे, असे सांगून ठाकूर यांनी, गुणवान खेळाडूंचा शोध घेण्यासाठी राज्य सरकारच्यावतीने राज्याच्या विविध भागामध्ये ‘टॅलेंट हंट’ सारखे कार्यक्रम आयोजित करण्यात येवू शकतील, असे सांगितले. आगामी खेलो इंडिया युवा क्रीडा स्पर्धां 2021 मध्ये गटका, कलारीपयट्टू, थांग-ता, मल्लखांब आणि योगासन या पाच पारंपरिक खेळांचा समावेश करण्यात येणार असल्याचे ठाकूर यांनी सांगितले. तसेच या खेळांना जागतिक व्यासपीठावर लोकप्रिय करण्यासाठी सरकार कटिबद्ध असल्याचे नमूद केले. राज्यांमध्येही पारंपरिक खेळांची ओळख तयार करता येऊ शकेल, असे मंत्री अनुराग ठाकूर म्हणाले. पोंता साहिब येथे इनडोअर स्टेडियम बांधण्यात येईल, असेही त्यांनी यावेळी सांगितले.
यंदा बंगलुरू येथे अलिकडेच झालेल्या खेलो इंडिया विद्यापीठ क्रीडा स्पर्धांमध्ये दोन राष्ट्रीय विक्रम आणि विद्यापीठ स्पर्धांमधले याआधीचे 76 विक्रम मोडले गेले, यावरून आपल्या युवकांमध्ये असलेली क्रीडा प्रतिभा दिसून येते, असे ठाकूर म्हणाले.
जिल्हा रेडक्रॉस सोसायटीच्या वतीने युवा व्यवहार आणि क्रीडा मंत्र्यांच्या हस्ते शिल्लई तहसीलमधल्या कोटा गावातल्या कुलदीप सिंग या दिव्यांगाला स्कूटी भेट देण्यात आली.
दोन दिवसांच्या दौ-यावर आलेल्या क्रीडा मंत्र्यांच्या उपस्थितीत विविध कार्यक्रमांचे आयोजन करण्यात आले होते. यामध्ये हरियाणा, पंजाब आणि हिमाचल प्रदेश या राज्यांमध्ये अनेक कार्यक्रम झाले. अनुराग ठाकूर यांनी शनिवारी हरियाणाचे मुख्यमंत्री मनोहर लाल आणि इतर मान्यवरांसह पंचकुला  येथे इंद्रधनुष सभागृहामध्ये खेलो इंडिया युवा क्रीडा स्पर्धा 2021 च्या बोधचिन्हाचे तसेच क्रीडा-स्पर्धागीत, शुभंकर आणि स्पर्धांच्या जर्सीचे अनावरण केले. यानंतर भारतीय क्रीडा प्राधिकरण च्या पंजाबातल्या पतियाळा येथे नेताजी सुभाष राष्ट्रीय क्रीडा संस्थेच्या विविध प्रकल्पांची पायाभरणी केली.
सामाजिक न्याय आणि सबलीकरण मंत्रालय
अनुसूचित जातींच्या विद्यार्थ्यांना परदेशी शिक्षणासाठी दिली जाणारी शिष्यवृत्ती
नवी दिल्ली, 20 डिसेंबर 2022
अनुसूचित जाती, विमुक्त भटक्या आणि निम-भटक्या जमाती, भूमिहीन कृषी कामगार तसेच पारंपरिक कारागीर श्रेणीतील कमी उत्पन्न गटात मोडणाऱ्या विद्यार्थ्यांना मास्टर्स पदवी तसेच डॉक्टरेट मिळविण्यासाठी परदेशी शिक्षण घेता यावे या उद्देशाने, केंद्रीय सामाजिक न्याय आणि सक्षमीकरण विभागातर्फे राष्ट्रीय परदेशी शिष्यवृत्ती नामक केंद्र सरकारी योजना राबविली जात आहे.
या योजनेअंतर्गत गेल्या पाच वर्षांत परदेशी शिक्षणासाठी गेलेल्या अनुसूचित जातींमधील विद्यार्थ्यांची संख्या तसेच या कालावधीत वितरीत करण्यात आलेल्या निधीचा तपशील खालील तक्त्यात दिला आहे:-
|
|
S. No.
|
|
Financial Year
|
|
Number of SC
Students
|
|
Funds allocated 
|
|
B.E.
|
|
R.E.
|
|
1
|
|
2017-18
|
|
24
|
|
15.00
|
|
15.00
|
|
2
|
|
2018-19
|
|
59
|
|
15.00
|
|
15.00
|
|
3
|
|
2019-20
|
|
62
|
|
20.00
|
|
20.00
|
|
4
|
|
2020-21
|
|
71
|
|
20.00
|
|
30.00
|
|
5
|
|
2021-22
|
|
106
|
|
30.00
|
|
35.00
केंद्रीय सामाजिक न्याय आणि सक्षमीकरण राज्यमंत्री ए. नारायणस्वामी यांनी आज लोकसभेत लिखित उत्तराद्वारे ही माहिती दिली.N.Chitale/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 136
राष्ट्रपती कार्यालय
राष्ट्रपतींनी गणेश चतुर्थीच्या पूर्वसंध्येला देशवासीयांना दिल्या शुभेच्छा
नवी दिल्ली, 30 ऑगस्ट 2022
राष्ट्रपती द्रौपदी मुर्मू यांनी गणेश चतुर्थीच्या पूर्वसंध्येला देशवासीयांना शुभेच्छा दिल्या आहेत.
आपल्या संदेशात राष्ट्रपतींनी म्हटले आहे, “ गणेश चतुर्थीच्या मंगल प्रसंगी मी भारतामध्ये आणि परदेशात राहणाऱ्या भारतीयांना शुभेच्छा देते.
गणेश चतुर्थीचा हा सण, बुद्धी, समृद्धी आणि भाग्याचे प्रतीक असलेल्या भगवान गणेशाचा जन्मदिन म्हणून साजरा केला जातो. भगवान गणेशाला विघ्नहर्ता आणि मंगलमूर्ती असे म्हटले जाते.
सद्भाव आणि सौहार्द राखण्यासाठी आपण श्री गणेशाच्या आशीर्वादाची याप्रसंगी प्रार्थना करूया. जगात शांतता आणि आनंद कायम राहो अशी आपण प्रार्थना करूया.”
राष्ट्रपतींचा संदेश वाचण्यासाठी इथे क्लिक कराN.Chitale/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 96
राष्ट्रपती कार्यालय
व्हिएतनामचे संरक्षण मंत्री जनरल फान वेन जिआंग यांनी राष्ट्रपती द्रौपदी मुर्मू यांची भेट घेतली
नवी दिल्ली, 19 जून 2023
व्हिएतनामचे संरक्षण मंत्री जनरल फान वेन जिआंग यांनी आज  राष्ट्रपती द्रौपदी मुर्मू यांची राष्ट्रपती भवन येथे भेट घेतली.
जनरल जिआंग आणि त्यांच्या प्रतिनिधी मंडळाचे भारतात स्वागत करताना राष्ट्रपती द्रौपदी मुर्मू म्हणाल्या की, भारत आणि व्हिएतनाम दरम्यानच्या सांस्कृतिक संबंधाना 2000 वर्षांपेक्षा जास्त काळाचा समृद्ध इतिहास आहे. त्या पुढे म्हणाल्या की, व्हिएतनाम हा भारताच्या ऍक्ट ईस्ट धोरणाचा प्रमुख आधारस्तंभ असून, हिंद-प्रशांत महासागर क्षेत्र दृष्टिकोनाचा प्रमुख भागीदार आहे. भारत-व्हिएतनाम दरम्यानच्या 'व्यापक धोरणात्मक भागीदारी'ने संरक्षण आणि सुरक्षा सहकार्य, व्यापार आणि गुंतवणूक संबंध, ऊर्जा सुरक्षा, विकास सहकार्य, सांस्कृतिक आणि नागरिकांमधील परस्पर संबंध यासह द्विपक्षीय सहकार्याची व्याप्ती वाढवली आहे. द्विपक्षीय संरक्षण सहकार्य हा या भागीदारीच्या सर्वात मजबूत घटकांपैकी एक असल्याचे त्या म्हणाल्या. भारत-व्हिएतनाम संरक्षण प्रतिबद्धतेने, क्षमता विकास, औद्योगिक सहकार्य, शांती प्रक्रिया आणि संयुक्त सराव यासह व्यापक क्षेत्रात प्रवेश केला आहे, याबद्दल त्यांनी आनंद व्यक्त केला.N.Chitale/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 61
कायदा आणि न्याय मंत्रालय
निवडणूक आयुक्त म्हणून अनुप चंद्र पांडे यांची राष्ट्रपतींकडून नियुक्ती
राष्ट्रपती रामनाथ कोविंद यांनी उत्तर प्रदेश केडरचे निवृत्त आयएएस अधिकारी अनुप चंद्र पांडे यांची केंद्रीय निवडणूक आयोगाचे निवडणूक आयुक्त म्हणून नियुक्ती केली आहे. अनुप चंद्र पांडे ज्या दिवसापासून पदभार स्वीकारतील त्या दिवसापासून ही नियुक्ती लागू राहील. विधी आणि न्याय मंत्रालयाच्या विधी विभागाने काल या संदर्भातली अधिसूचना जारी केली आहे .
संरक्षण मंत्रालय
दक्षिण कमांडच्या प्रादेशिक तंत्रज्ञान नोडकडून भारतीय संरक्षण स्टार्ट अपसाठी कार्यशाळेचे आयोजन
आर्मी रिजनल टेक्नॉलॉजी नोड , पुणे यांनी स्टार्ट अप उद्योगाला लष्कराच्या खरेदी प्रक्रियेबाबत अवगत करण्यासाठी ऑनलाइन कार्यशाळा आयोजित केली.
आत्मनिर्भर संरक्षण या भारतीय लष्कराच्या उद्दिष्टाच्या अनुषंगाने, हा संवाद संरक्षण सामुग्री खरेदी साखळीत स्टार्ट अप्सना सामावून घेण्यावर आणि त्याद्वारे लष्कराच्या उपकरणे खरेदीचा पाया विस्तारण्यावर केंद्रित होता.
लेफ्टनंट जनरल जेएस नैन जीओसी -इन-सी सदर्न कमांड यांनी वेबिनारचे उद्घाटन केले आणि सर्व उद्योगांना स्वदेशीकरणाचे ध्येय साध्य करण्यासाठी अथक मेहनत करण्याचे आवाहन केले. त्यानंतर आर्मी डिझाईन ब्युरो  ने केलेल्या सादरीकरणात अध्यक्षांनी आर्मी डिझाईन ब्युरो या संस्थेबद्दल आणि कार्यपद्धतीबाबत आणि आर्मी रिजनल टेक्नॉलॉजी नोडबद्दल माहिती दिली. उद्योग, एसआयडीएम स्टार्ट-अप फोरम आणि एमआयसीसीएच्या प्रतिनिधींनी उपस्थितांना संबोधित केले.
'मेक इन इंडिया' प्रयत्नांना अधिक समर्थन आणि बळकटी देण्यासाठी दक्षिण कमांडने नोव्हेंबर 2021 मध्ये प्रादेशिक तंत्रज्ञान नोड  चा प्रारंभ केला होता. भारतीय लष्कर आणि 100 हून अधिक उद्योगांच्या प्रतिनिधींचा सक्रिय सहभाग असलेला उदघाटन कार्यक्रम खूप यशस्वी ठरला होता.
भारतीय संरक्षण उत्पादकांपर्यंत पोहोचण्यासाठी आणि स्टार्ट-अप्सबरोबर सहभागी होण्यासाठी एक व्यासपीठ म्हणून या कार्यशाळेकडे पाहिले जाते.
अशा कार्यशाळांचे आयोजनामुळे उद्योग, एमएसएमई आणि स्टार्ट-अप यांना पुढे येण्यास आणि ‘आत्मनिर्भर संरक्षण मोहिमे’ अंतर्गत लष्कराच्या आधुनिकीकरणासाठी उपाययोजना सुचवण्यासाठी प्रोत्साहन मिळेल.
या कार्यक्रमात संरक्षण उद्योग आणि लष्करातील 275 हून अधिक जण सहभागी झाले होते.
गृह मंत्रालय
मिझोरमला भूकंपाचे हादरे जाणवल्यानंतर केंद्रीय गृहमंत्री अमित शहा यांनी मिझोरमच्या मुख्यमंत्र्यांशी दूरध्वनी वरून संवाद साधून परिस्थितीची घेतली माहिती
अमित शाह यांनी केंद्र सरकारकडून सर्वतोपरी मदतीचे दिले आश्वासन
केंद्रीय गृहमंत्री अमित शहा यांनी मिझोरमचे मुख्यमंत्री झोरमथंगा यांच्याशी दूरध्वनी वर संवाद साधून राज्यातील भूकंपानंतरच्या परिस्थितीचा आढावा घेतला. प्रत्येकाच्या सुरक्षिततेसाठी आणि कल्याणासाठी अमित शहा यांनी प्रार्थना केली. ते म्हणाले, “मी त्यांना केंद्र सरकारकडून सर्वतोपरी मदतीचे आश्वासन दिले.”
झोरमथंगा यांनी पंतप्रधान नरेंद्र मोदी आणि केंद्रीय गृहमंत्री अमित शहा यांचे मिझोरमला मदतीचे आश्वासन दिल्याबद्दल आभार मानले.
I have spoken to Shri @ZoramthangaCM ji, Chief Minister of Mizoram, to review the situation after the earthquake tremors in the state. I assured him all possible support from the central government. Praying for everyone’s safety and well-being.
— Amit Shah  June 22, 2020